 Shacabka Soomaaliyeed ma ilaawi doonaan qof kasta oo gargaar u fidiyey marka ay gargaarka u baahan yihiin, Soomaaliya waxay noqon doontaa dal nabad ah oo hodon ah, insha Allah, markaas ayay taariikhda hadda dib u xusuusan doonaan, waxayna markaas kala ogaan doonaan saaxiibkooda runta ah iyo kan Soomaalida ku jecel barwaaqada iyo khayraadka; sida khayraadka Beeraha, kalluunka, xijiga, batroolka gaaska dabiiciga ah, dahabka iyo macdanaha kale ee dhex ceegaaga dhulka ay hadda Soomaalidu hadda ka gaajaysan yihiin, waxa kale oo ay kala ogaan doonaan kuwa xaalufiyey dalkoodii, rartay dhirtoodii oo dhuxul laga dhigay, gurtay kalluunkoodii, ku aasay sun raad xun ku reebtay jiilasha cusub. 